Document ID: /roh_data/filtered/fineweb-2-filterrobots_roh.jsonl.gz/36623

La banca tessinaisa Banca Credinvest haja cuntrafatg a disposiziuns svizras areguard il lavar daners. Tenor la Finma, la Surveglianza federala dals martgads da finanzas, sa tracti da grevs fallaments durant ils onns 2013 fin 2017. Las inquisiziuns han da far cun in probabel cas da corrupziun en la Venezuela. Entratschà è il pli grond concern d’ieli dal pajais.
Uss ha la Finma adossà a la Banca Credinvest pliras mesiras – tranter auter sto ella examinar tut ils clients privats areguard ristgs pli gronds da lavar daners.